Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, jakitekoa ea Nafarroako Gobernuak zer balorazio egiten duen Espainiako Estatuan Abiadura Handia eraiki eta garatzeari dagokionez Europako Kontuen Auzitegiak egin duen txostenari buruz.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Orain dela gutxi ezagutu ahal izan dugu Europako Kontuen Auzitegiak Espainiako Estatuko abiadura handiko sarearen eraikuntzari eta garapenari buruz egindako txosten txit latza, auzitan jartzen duena, hasi eta buka, Espainiak trenbide arloan darabilen politika. Txostenean esandakoa erabat estrapola daiteke Nafarroako AHTaren proiektura. Kostu/etekinaren analisirik egin gabe, eraikuntzak populismo politikoa du oinarri, trenbide-tarte inefizienteak eraikitzea bultzatzen da...

Horri buruz, parlamentari honek honako hau jakin nahi du:

Lehena.- Nafarroako Gobernuak zer balorazio egiten du txosten horri buruz?

Bigarrena.- Zer ondorio dauka Nafarroko trenbide arloko jarduketei begira?

Hirugarrena.- Nafarroako Gobernuak Nafarroako gizarteari planteatuko dion proiektuak arrazoizkotasunari eta erabilgarritasun sozialari erantzuten al die?

Iruñean, 2018ko ekainaren 28an

Foru parlamentaria: Maiorga Ramírez Erro